Cuneiform Tablet TC 2 21
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ PÚZUR.IŠTAR {d}NIN.ŠUBUR-ba-ni ú i-dí-IŠTAR qí-bi₄-ma um-ma ta-ri-iš-ma-tù-ma ù be-lá-tù-ma ra-bi₄-ṣa-am ni-iš-pu-ra-am ú ṭup-pá-am ša a-lim{ki} da-na-am ra-bi₄-ṣú-um ú-kà-al ša ma-ma-an lu i-na a-lim{ki} lu i-na GÁN-lim ma-ma-an lá i-ṭá-ḫi-ú-ma KÙ.BABBAR-áp šu-nu-nu a-na a-lim{ki} i-pá-ḫu-ra-ni i-na a-lim{ki} a ma-lá ší-ma-tí-šu-nu i-zu-zu i-na GÁN-lim ša i-ṭá-ḫi-ú-ma KÙ.BABBAR 1 GÍN ša i-lá-qé-ú i-ša-ri-iq-šu-um ni-ša-me-ma ki-ma a-wi-li a-šu-tim ta-am-ta-ša-ḫa-a ú pu-šu-ke-en₆ ša i-ni-ḫu-ma a-na É a-bi₄-ni ik-ri-be ša a-bi₄-ni ú-ša-zi-ZU.ZU a-wi-lá-am me-eḫ-ra-tim <gap> ta-ta-na-pá-lá a-pu-tum i-na KÙ.BABBAR mì-ma lá ta-ṭá-ḫi-a KÙ.BABBAR a-na a-lim{ki} li-ip-ḫu-ra-ma ša ki-ma ku-nu-tí li-il₅-qé-ú-ma a-šar KÙ.BABBAR 1 GÍN i-na a-lim šu-té-bu-lá-tù-nu-ni pu-ut-ku-nu lu za-ku-a-at a-na pu-šu-ke-en₆ qí-bi₄-ma né-nu šu-ma lá ku-a-tí a-ba-am lá ni-šu šu-ma a-bu-ni a-ta ma-ma-an ša a-na KÙ.BABBAR-áp-šu iṭ-ḫi-ú ší-be šu-ku-šu-ma li-ší-ri-iq-šu-um i-ḫi-id-ma KÙ.BABBAR pá-ḫe-er-ma a qá-tí ra-bi₄-ṣí-im pì-qí-id-ma lu-ub-lam a-pu-tum lá ta-ḫa-da-ar i-ḫi-id ú a-na ṣú-ba-tí eš₁₅-ra-at ta-ad-mì-iq-tí-ni ša a-na DUMU šu-nu-nu ni-dí-nu i-ḫi-id-ma 3.33333 ma-na KÙ.BABBAR i-na dam-qí-ma šé-bi₄-lam i-ḫi-id